9. ΝΟΜΟΣ υπ’ αριθ. 1208 της 25 Ιαν./20 Φεβρ. 1944 (ΦΕΚ Α΄ 34) Περί διαλύσεως Ταμείου Απόρων Φοιτητών και άλλων διατάξεων. Εκυρώθη και διετηρήθη εν ισχύϊ δια της υπ’ αριθ. 295/1946 (ΦΕΚ Α΄ 185) πραξ. Υπ. Συμβουλίου. Άρθρ.1.-Το Ταμείον Αλληλεγγύης Φοιτητών (Τ.Α.Φ.) διαλύεται από της ισχύος του παρόντος. Άπασα η περιουσία και οι πόροι αυτού περιέρχονται εις την Πανεπιστημιακήν Λέσχην ήτις θα μεριμνά δια την ενίσχυσιν των απόρων φοιτητών. Άρθρ.2.-(Αντικαθίσταται το άρθρ. 34 του Νόμ. 430/43 δι’ ου είχε τροποποιηθή το άρθρ. 63 αριθ. 1 εδάφ. γ΄ Α.Ν. 1895/39). Άρθρ.3.-Καταργείται το δεύτερον εδάφιον της παρ. 3 του άρθρ. 2 του Νόμ. 672/43 «περί ανασυστάσεως της εν Αθήναις Ανωτάτης Γεωπονικής Σχολής». Άρθρ.4.-(Εις τον αριθ. 2 του άρθρ. 4 του Νόμ. 987/1943 προστίθεται τελευταία παράγραφος). Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 